**ELŐTERJESZTÉS**

**Szombathely Megyei Jogú Város Közgyűlésének 2020. szeptember 24-i ülésére**

**Javaslat alapdokumentumok módosításával kapcsolatos döntések meghozatalára**

**I.**

**Javaslat a Szombathelyi Aréna Óvoda és a Szombathelyi Benczúr Gyula utcai Óvoda Alapító Okiratának módosítására**

Szombathely Megyei Jogú Város Önkormányzata a „Családbarát, munkába állást segítő intézmények, közszolgáltatások fejlesztése” című, a TOP 6.2.1-15 kódszámú projekt keretében felújította a Szombathelyi Aréna Óvodát és a Szombathelyi Benczúr Gyula Utcai Óvodát. A felújítás az Aréna Óvoda egészét érintette több nevelési éven keresztül, míg a Benczúr Gyula Utcai Óvodát részben érintette. Erre való tekintettel a felújítás során szükséges volt az óvodába járó gyermekek átmeneti elhelyezéséről gondoskodni. Az Aréna Óvoda a Brenner János Nevelési Központ által nem használt, és korábban általános iskolaként funkcionált Szombathely, Petőfi S. u. 6. szám alatti ingatlanban került elhelyezésre. A tervek szerint a Benczúr Gyula Utcai Óvoda egy csoportja is ebben az épületben nyert volna elhelyezést. A feladatellátási helyek változása miatt az óvodák alapító okirata módosításra került.

Az Aréna Óvoda és a Benczúr Gyula Utcai Óvoda felújítása 2020. nyarán befejeződött, az Aréna Óvoda 2020. szeptember 1-től újra az Aréna utcai épületben működik. A Benczúr Gyula Utcai Óvoda egy csoportja a tervektől eltérően nem költözött a Szombathely, Petőfi S. u. 6. szám alatti ingatlanba. A feladatellátási hely változása miatt ezért ismételten szükséges az alapító okiratokat módosítani.

A nemzeti köznevelésről szóló 2011. évi CXC. tv. (a továbbiakban: Nkt.) 84. § (3) bekezdése alapján a fenntartó tanítási évben, továbbá – a július-augusztus hónapok kivételével – nevelési évben óvodai csoportot nem szervezhet át, és nem szüntettethet meg. Az Nkt. 84. § (5) bekezdése kimondja, hogy az átszervezés tilalmára vonatkozó rendelkezést nem kell alkalmazni, ha a székhely, telephely megváltoztatására azért kerül sor nevelési évben, mert a már meglévő épületet, helyiséget, területet megfelelő időben nem lehetett birtokba venni. A két óvoda a felújított épületeket szeptember 1. napjától használja, ezért az alapító okiratok módosítására nevelési évben tud sor kerülni.

**II.**

**Javaslat az önkormányzat fenntartásában működő óvodák**

**alapító okiratának módosítására**

Az alapító okirat tartalmazza a költségvetési szerv alaptevékenységének meghatározását is. Az Nkt. alapján az óvoda alapfeladatai közé tartozik a szakértői bizottság alapján azon többi gyermekkel együtt nevelhető, oktatható sajátos nevelési igényű gyermek nevelése, aki érzékszervi látássérült, hallássérült, enyhe fokban értelmi fogyatékos, beszédfogyatékos, mozgásfogyatékos, autizmus spektrum zavarral, vagy egyéb pszichés zavarral küzd. Az intézmények az alapító okiratukban megjelölt fogyatékossággal küzdő gyermek nevelését, fejlesztést láthatják csak el. A sajátos nevelési igényű gyermekek többségéről csak az óvodába való beíratás, illetve az óvoda elkezdése után pár hónappal derül ki, hogy sajátos nevelési igényű. Az óvodák alapító okirata változóan tartalmazza az SNI fogyatékosság típusait, ezért nehéz helyzetbe kerülnek a szülők és az óvoda is, amikor később derül ki a gyermekről, hogy olyan fogyatékossága van, amelyet az óvoda nem láthat el. Erre való tekintettel az összes önkormányzati óvoda alapító okiratában pontosításra kerül a sajátos nevelési igény típusa. Az önkormányzat saját és utazó gyógypedagógusokkal látja el a sajátos nevelési igényű gyermekek fejlesztését. A gyermekek fejlesztésére a szakértői bizottság véleményében leírtaknak megfelelően és óraszámban kerül sor, mindig a gyermek saját óvodájában.

Az SNI ellátás típusának pontosítása nem minősül a nemzeti köznevelésről szóló 2011. évi CXC. törvény 4.§ 11. pontja szerinti intézményátszervezésnek.

Az alapító okiratokban a jogszabályi változások is átvezetésre, pontosításra kerülnek.

A Magyar Államkincstár a kormányzati funkciók változását a törzskönyvi nyilvántartásban hivatalból módosította. Az Alapító okirat módosításakor ezeket a változásokat szükséges az Alapító okiraton is módosítani.

Az Alapító okirat – az Nkt. 21.§ (3) bekezdés k) pontja szerint - kiegészítésre kerül az intézmény gazdálkodásával összefüggő jogosítványokra történő rendelkezéssel.

Tájékoztatom a Tisztelt Közgyűlést, hogy [az államháztartásról szóló 2011. évi CXCV. törvény 8/A. § (2) bekezdése és 11. § (7) bekezdése, valamint 111. § (26) bekezdése értelmében 2015. január 1-jétől az alapító, módosító és megszüntető okiratokat a Magyar Államkincstár honlapján közzétett formanyomtatványok szerint kell elkészíteni](http://www.allamkincstar.gov.hu/kincstar/torzskonyv_nyomtatvanyok/2). A csatolt okiratok az előírt formátumban készültek.

Az óvodák módosításokkal egységes szerkezetbe foglalt alapító okiratát és módosító okiratát az előterjesztés 1-36. számú melléklete tartalmazza.

**III.**

**Javaslat az AGORA Szombathelyi Kulturális Központ**

**Alapító Okiratának módosítására**

Szombathely Megyei Jogú Város Közgyűlése a 122/2020.(VI.25.) Kgy. számú határozatában egyetértett azzal, hogy a Víztorony üzemeltetését az AGORA Szombathelyi Kulturális Központ lássa el.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 78/J.§ (1) – (3) bekezdése értelmében a közművelődési intézmény átszervezése esetén be kell szerezni a miniszter véleményét. Átszervezésnek minősül a közművelődési feladatellátást érintő telephely megjelölése is. Ha a miniszter a megkeresésétől számított 30 napon belül nem nyilvánít véleményt, úgy kell tekintetni, hogy a megkeresésben foglaltakkal egyetért.

Az AGORA Szombathelyi Kulturális Központ telephely változással kapcsolatos miniszteri véleményezés iránti kérelem a Minisztérium részére 2020. július 7-én megküldésre került. Tekintettel arra, hogy a megkeresésre válasz a mai napig nem érkezett, a Törvény 78/J. § (2) bekezdése értelmében – a miniszter véleményezésének hiányában – a megkeresésben foglaltakat egyetértettnek kell tekinteni.

Az intézmény módosításokkal egységes szerkezetbe foglalt alapító okiratát és módosító okiratát az előterjesztés 37. és 38. számú melléklete tartalmazza.

**IV.**

**Javaslat a Berzsenyi Dániel Megyei Hatókörű Városi Könyvtár**

**Alapító Okiratának módosítására**

Szombathely Megyei Jogú Város Közgyűlése a 321/2018. (XII.10.) Kgy. számú határozatával döntött a Berzsenyi Dániel Megyei Hatókörű Városi Könyvtár Kámoni Fiókkönyvtára új épületben való elhelyezéséről. A fiókkönyvtár a Szombathely, Szófia u. 31. szám alatt működött eddig, új helyet a Kámoni Arborétum önkormányzati tulajdonban lévő telkén, a Szent Imre herceg út 84/B szám alatt kap.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 69.§ d) pontja értelmében a miniszter véleményezési jogot gyakorol a települési és megyei hatókörű városi könyvtár átszervezése vagy megszüntetése esetén.

A 2020. június 29. napján megkért miniszteri véleményezés alapján az átszervezésnek jogi akadálya nincs, és szakmai szempontból pedig egyértelműen támogatandó a fiókkönyvtár új épületben való elhelyezése.

Az intézmény módosításokkal egységes szerkezetbe foglalt alapító okiratát és módosító okiratát az előterjesztés 39. és 40. számú melléklete tartalmazza.

**V.**

**Javaslat a Savaria Megyei Hatókörű Városi Múzeum**

**Alapító Okiratának módosítására**

A Savaria Megyei Hatókörű Városi Múzeumhoz tartozó Vasi Szemle Szerkesztősége a Szombathelyi Képtár Szombathely, Rákóczi Ferenc utca 12. szám alatti épületében került elhelyezésre. A Szerkesztőség előző telephelye a Szombathely, Vörösmarty Mihály utca 11. szám alatti önkormányzati ingatlan volt, melyet a Vas Megyei Gyermekvédelmi Központ, Általános Iskola és Területi Gyermekvédelmi Szakszolgálattal közösen használt.

A telephely változása átszervezésnek minősül, az intézmények alapító okiratában fel kell tüntetni, a változásokat át kell vezetni, ezért szükséges az intézmények alapító okiratát módosítani.

Az intézmény módosításokkal egységes szerkezetbe foglalt alapító okiratát és módosító okiratát az előterjesztés 41. és 42. számú melléklete tartalmazza.

**VI.**

**Javaslat Szombathely Megyei Jogú Város Polgármesteri Hivatala Szervezeti és Működési Szabályzatának módosítására**

A Közterület-felügyelet Hivatalba történő integrálása óta eltelt időszakban több olyan programot hirdettünk meg, amelyek teljes körű ellátásához a közterület-felügyelők, kiváltképp az aktív közterületi szolgálatot ellátók létszámát tovább szükséges bővíteni. A bővítés nagy segítséget jelentene a közterületi szolgálat megerősítésében, a közterületi jelenlét fokozásában és a hatékonyabb munkaszervezés biztosításában. Mivel a közterület-felügyelők munkájukat párban látják el, így a szervezeti egység létszámának 2 fővel történő megemelésére teszek javaslatot az alábbiak szerint.

Jelenleg egy üres státusz áll rendelkezésre a Jogi és Képviselői Osztály Vagyongazdálkodási Iroda szervezeti egységében, amelynek átcsoportosításával egy fő megoldott lesz. A másik főre javaslom a Polgármesteri Hivatal engedélyezett létszámkeretének 1 státusszal (279,5 főről 280,5 főre) történő megemelését. Tájékoztatom a Tisztelt Közgyűlést, hogy a létszámemelkedés pénzügyi fedezetet nem igényel, tekintettel arra, hogy a már meglévő, átcsoportosítani kívánt státusz költségvetésünkben szereplő bérigénye fedezetet biztosít a két közterület-felügyelő részére.

A státusz átcsoportosítás eredményeként szükséges újragondolni a belső kontrollrendszerrel kapcsolatos feladatok ellátását. Tekintettel arra, hogy e feladatok ellátása vonatkozásában az ügyintéző kizárólag a jegyzőnek tartozik felelősséggel, csak a jegyző jogosult közvetlenül felügyelni és számon kérni és mások által nem utasítható, azaz nem szervezeti egységhez kötött, így a belső kontrollrendszer személyi feltételeit – figyelemmel a Hivatal jelenlegi személyi állományára is – az Informatikai Iroda szervezeti egységben látom biztosítottnak. Az Informatikai Iroda érintett ügyintézőjének munkakörébe tartozik a kockázatelemzéssel összefüggő teendők ellátása, amellyel szerves kapcsolatba hozható a belső kontrollrendszer feladatköre, így e munkakör keretében javaslom ellátni a belső kontrollrendszert.

Javaslom, hogy a fenti módosítások 2020. október 1. napjával lépjenek hatályba. A Szervezeti és Működési Szabályzat módosítása jelen előterjesztés 43. számú mellékletét képezi

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2020. szeptember „ ”**

**/: Dr. Nemény András :/**

**I.**

**HATÁROZATI JAVASLAT**

**……../2020. (IX. 24.) Kgy. számú határozat**

1. Szombathely Megyei Jogú Város Közgyűlése a „Javaslat alapdokumentumok módosításával kapcsolatos döntések meghozatalára” című előterjesztést megtárgyalta, és a Családbarát, munkába állást segítő intézmények, közszolgáltatások fejlesztése” című, a TOP 6.2.1-15 kódszámú projekt keretében felújításra került **Szombathelyi Aréna Óvoda** Módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. számú melléklete szerinti tartalommal jóváhagyja, azzal, hogy az SNI ellátás típusának pontosítása nem minősül a nemzeti köznevelésről szóló 2011. évi CXC. törvény 4.§ 11. pontja szerinti intézményátszervezésnek.
2. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2020. október 5. /a 2. pont vonatkozásában/

**II.**

**HATÁROZATI JAVASLAT**

**……../2020. (IX. 24.) Kgy. számú határozat**

1. Szombathely Megyei Jogú Város Közgyűlése a „Javaslat alapdokumentumok módosításával kapcsolatos döntések meghozatalára” című előterjesztést megtárgyalta, és a Családbarát, munkába állást segítő intézmények, közszolgáltatások fejlesztése” című, a TOP 6.2.1-15 kódszámú projekt keretében felújításra került **Szombathelyi Benczúr Gyula Utcai Óvoda** Módosító okiratát az előterjesztés 3. számú, a módosításokkal egységes szerkezetbe foglalt Alapító okiratát az előterjesztés 4. számú melléklete szerinti tartalommal jóváhagyja, azzal, hogy az SNI ellátás típusának pontosítása nem minősül a nemzeti köznevelésről szóló 2011. évi CXC. törvény 4.§ 11. pontja szerinti intézményátszervezésnek.
2. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2020. október 5. /a 2. pont vonatkozásában/

**III.**

**HATÁROZATI JAVASLAT**

**……../2020. (IX. 24.) Kgy. számú határozat**

1. Szombathely Megyei Jogú Város Közgyűlése a „Javaslat alapdokumentumok módosításával kapcsolatos döntések meghozatalára” című előterjesztést megtárgyalta és a

* **Szombathelyi Barátság Óvoda** Módosító okiratát az előterjesztés 5. számú, a módosításokkal egységes szerkezetbe foglalt Alapító okiratát az előterjesztés 6. számú melléklete,
* **Szombathelyi Donászy Magda Óvoda** Módosító okiratát az előterjesztés 7. számú, a módosításokkal egységes szerkezetbe foglalt Alapító okiratát az előterjesztés 8. számú melléklete,
* a **Szombathelyi Gazdag Erzsi Óvoda** Módosító okiratát az előterjesztés 9. számú, a módosításokkal egységes szerkezetbe foglalt Alapító okiratát az előterjesztés 10. számú melléklete,
* a **Szombathelyi Hétszínvirág Óvoda** Módosító okiratát az előterjesztés 11. számú, a módosításokkal egységes szerkezetbe foglalt Alapító okiratát az előterjesztés 12. számú melléklete,
* a **Szombathelyi Játéksziget Óvoda** Módosító okiratát az előterjesztés 13. számú, a módosításokkal egységes szerkezetbe foglalt Alapító okiratát az előterjesztés 14. számú melléklete,
* a **Szombathelyi Kőrösi Csoma Sándor Utcai Óvoda** Módosító okiratát az előterjesztés 15. számú, a módosításokkal egységes szerkezetbe foglalt Alapító okiratát az előterjesztés 16. számú melléklete,
* a **Szombathelyi Margaréta Óvoda** Módosító okiratát az előterjesztés 17. számú, a módosításokkal egységes szerkezetbe foglalt Alapító okiratát az előterjesztés 18. számú melléklete,
* a **Szombathelyi Maros Óvoda** Módosító okiratát az előterjesztés 19. számú, a módosításokkal egységes szerkezetbe foglalt Alapító okiratát az előterjesztés 20. számú melléklete,
* a **Szombathelyi Mesevár Óvoda** Módosító okiratát az előterjesztés 21. számú, a módosításokkal egységes szerkezetbe foglalt Alapító okiratát az előterjesztés 22. számú melléklete,
* a **Szombathelyi Mocorgó Óvoda** Módosító okiratát az előterjesztés 23. számú, a módosításokkal egységes szerkezetbe foglalt Alapító okiratát az előterjesztés 24. számú melléklete,
* a **Szombathelyi Napsugár Óvoda** Módosító okiratát az előterjesztés 25. számú, a módosításokkal egységes szerkezetbe foglalt Alapító okiratát az előterjesztés 26. számú melléklete,
* a **Szombathelyi Pipitér Óvoda** Módosító okiratát az előterjesztés 27. számú, a módosításokkal egységes szerkezetbe foglalt Alapító okiratát az előterjesztés 28. számú melléklete,
* a **Szombathelyi Szivárvány Óvoda** Módosító okiratát az előterjesztés 29. számú, a módosításokkal egységes szerkezetbe foglalt Alapító okiratát az előterjesztés 30. számú melléklete,
* a **Szombathelyi Szűrcsapó Óvoda** Módosító okiratát az előterjesztés 31. számú, a módosításokkal egységes szerkezetbe foglalt Alapító okiratát az előterjesztés 32. számú melléklete,
* a **Szombathelyi Vadvirág Óvoda** Módosító okiratát az előterjesztés 33. számú, a módosításokkal egységes szerkezetbe foglalt Alapító okiratát az előterjesztés 34. számú melléklete,
* a **Szombathelyi Weöres Sándor Óvoda** Módosító okiratát az előterjesztés 35. számú, a módosításokkal egységes szerkezetbe foglalt Alapító okiratát az előterjesztés 36. számú melléklete

szerinti tartalommal jóváhagyja azzal, hogy az SNI ellátás típusának pontosítása nem minősül a nemzeti köznevelésről szóló 2011. évi CXC. törvény 4.§ 11. pontja szerinti intézményátszervezésnek.

1. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2020. október 5. /a 2. pont vonatkozásában/

**IV.**

**HATÁROZATI JAVASLAT**

**……../2020. (IX. 24.) Kgy. számú határozat**

* + - 1. Szombathely Megyei Jogú Város Közgyűlése a „Javaslat alapdokumentumok módosításával kapcsolatos döntések meghozatalára” című előterjesztést megtárgyalta, ésaz AGORA Szombathelyi Kulturális Központ Módosító okiratát az előterjesztés 37. számú, a módosításokkal egységes szerkezetbe foglalt Alapító okiratát az előterjesztés 38. számú melléklete szerinti tartalommal jóváhagyja azzal, hogy a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 78/J. § (1) bekezdése alapján megkért miniszteri véleményezés hiányában a Törvény 78/J. § (2) bekezdése értelmében a választ a megkeresésben foglaltakkal egyetértettnek kell tekintetni.
      2. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2020. október 5. /a 2. pont vonatkozásában/

**V.**

**HATÁROZATI JAVASLAT**

**……../2020. (IX. 24.) Kgy. számú határozat**

1. Szombathely Megyei Jogú Város Közgyűlése a „Javaslat alapdokumentumok módosításával kapcsolatos döntések meghozatalára” című előterjesztést megtárgyalta, ésa **Berzsenyi Dániel Megyei Hatókörű Városi Könyvtár** Módosító okiratát az előterjesztés 39. számú, a módosításokkal egységes szerkezetbe foglalt Alapító okiratát az előterjesztés 40. számú melléklete szerinti tartalommal jóváhagyja.
2. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2020. október 5. /a 2. pont vonatkozásában/

**VI.**

**HATÁROZATI JAVASLAT**

**……../2020. (IX. 24.) Kgy. számú határozat**

1. Szombathely Megyei Jogú Város Közgyűlése a „Javaslat alapdokumentumok módosításával kapcsolatos döntések meghozatalára” című előterjesztést megtárgyalta, és a **Savaria Megyei Hatókörű Városi Múzeum** Módosító okiratát az előterjesztés 41. számú, a módosításokkal egységes szerkezetbe foglalt Alapító okiratát az előterjesztés 42. számú melléklete szerinti tartalommal jóváhagyja.
2. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2020. október 5. /a 2. pont vonatkozásában/

**VII.**

**HATÁROZATI JAVASLAT**

**……./2020. (IX.24.) Kgy. számú határozat**

1. A Közgyűlés úgy határozott, hogy a Polgármesteri Hivatal létszámát 279,5 főről 280,5 főre emeli, így a Polgármesteri Hivatal engedélyezett létszámát 2020. október 1. napjától 280,5 főben állapítja meg.
2. A Közgyűlés Szombathely Megyei Jogú Város Polgármesteri Hivatala Szervezeti és Működési Szabályzatának módosítását jelen előterjesztés 43. sz. melléklete szerinti tartalommal megegyezően jóváhagyja. A módosított szervezeti és működési szabályzat hatályba lépésének a napja: 2020. október 1.
3. A Közgyűlés felhatalmazza a polgármestert és a jegyzőt, hogy a módosító okiratot és a fenti módosításokkal egységes szerkezetbe foglalt Szervezeti és Működési Szabályzatot aláírja.

**Felelős:** Dr. Nemény András polgármester

Dr. Károlyi Ákos jegyző

(A végrehajtásért felelős:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. október 1.